als_Latn dik_Latn sag_Latn
Një ngjarje e pazakonte po ndodh tani në zonën e Kinostudios në kryeqytet, pasi një person ka kërcënuar hedhjen nga një pallat 8-katësh. Ai ka kërkuar që të jetë pjesë e emisionit televiziv "Opinion" të drejtuar nga gazetari i njohur Blendi Fevziu.
Ndërkohë, Fevziu ka thënë se e pranon kërkesën e tij dhe se e pret sot në orën 22:15 në emisionin e tij, ku do i japë një hapësirë mediatike për rreth 15 minuta.
"Qytetari të zbresë, jam gati ta pres në emision. Sot në emision do t'i jap 15 minuta kohë që ai të flasë", ka thënë Fevziu.
Ndërkohë, 25-vjeçari nga Lezha, Florian Matia, ka hipur në tarracën e një pallati përballë Ministrisë së Kulturës, duke kërkuar që të dalë në emisionin "Opinion".
Nga informacionet e para mësohet se policia ka negociuar me të riun dhe është bërë e mundur zbritja e tij nga tarraca e pallatit 8-katësh.
Pasi ka zbritur, i riu ka thënë për mediat e pranishme se kërkon të flasë 20 minuta në emisionin "Opinion" për rendin dhe sigurinë, duke shtuar se nuk ka probleme me drejtësinë dhe shtetin.
Ndërkohë, ai është shoqëruar nga uniformat blu në Komisariatin Nr 4 në kryeqytet.
Monday, March 16, 2015 - 17:12
als_Latn als_Latn als_Latn als_Latn als_Latn als_Latn als_Latn eng_Latn